《谢道守董朝散腊日分惠采鱼》
宋代·郭印

腊日公塘命矢鱼，亲迂五马过康衢。
分波短艇金梭疾，缀网圆鬐玉叶粗。
滋味尽教沾掾属，割烹不独侑宾廚。
从今下客休弹铗，不似冯谖恨食无。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。